CELEX: 32005R2028
Language: lt
Date: 2005-12-13 00:00:00
Title: 2005 m. gruodžio 13 d.  Komisijos reglamentas (EB) Nr. 2028/2005, atidarantis 2006 metams tarifinę kvotą, taikomą tam tikroms į Europos bendriją importuojamoms iš perdirbtų žemės ūkio produktų, numatytų Tarybos reglamente (EB) Nr. 3448/93, pagamintoms prekėms, kurių kilmės šalis yra Norvegija

14.12.2005   
            
            
               LT
            
            
               Europos Sąjungos oficialusis leidinys
            
            
               L 327/7
            
         KOMISIJOS REGLAMENTAS (EB) Nr. 2028/2005
   2005 m. gruodžio 13 d.
   atidarantis 2006 metams tarifinę kvotą, taikomą tam tikroms į Europos bendriją importuojamoms iš perdirbtų žemės ūkio produktų, numatytų Tarybos reglamente (EB) Nr. 3448/93, pagamintoms prekėms, kurių kilmės šalis yra Norvegija
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1993 m. gruodžio 6 d. Tarybos reglamentą (EB) Nr. 3448/93, nustatantį prekybos tvarką, taikomą tam tikroms iš perdirbtų žemės ūkio produktų pagamintoms prekėms (1), ypač į jo 7 straipsnio 2 dalį,
   atsižvelgdama į 2004 m. spalio 25 d. Tarybos sprendimo 2004/859/EB dėl Europos bendrijos ir Norvegijos Karalystės susitarimo pasikeičiant laiškais dėl Europos ekonominės bendrijos ir Norvegijos Karalystės dvišalio laisvosios prekybos susitarimo 2 protokolo sudarymo (2), ypač į jo 3 straipsnį,
   kadangi:
   
               (1)
            
            
               Europos ekonominės bendrijos ir Norvegijos Karalystės dvišalio laisvosios prekybos susitarimo 2 protokole (3) ir EEE susitarimo 3 protokole (4) nustatoma prekybos tvarka tarp susitariančiųjų šalių tam tikriems žemės ūkio ir perdirbtiems žemės ūkio produktams.
            
         
               (2)
            
            
               EEE susitarimo 3 protokole, iš dalies pakeistame EEE jungtinio komiteto sprendimu 138/2004 (5), numatytas nulinis muito tarifas taikomas vandeniui su cukraus papildu ar kitais saldikliais arba aromatizuotam vandeniui, klasifikuojamam pagal KN kodą 2202 10 00, ir kitiems nealkoholiniams gėrimams su cukrumi, klasifikuojamiems pagal KN kodą ex22029010.
            
         
               (3)
            
            
               Nulinio muito taikymas vandeniui ir kitiems atitinkamiems gėrimams buvo laikinai sustabdytas Norvegijai Europos bendrijos ir Norvegijos Karalystės susitarimu pasikeičiant laiškais dėl Europos ekonominės bendrijos ir Norvegijos Karalystės dvišalio laisvosios prekybos susitarimo 2 protokolo (6) (toliau – Susitarimas), patvirtintu Sprendimu 2004/859/EB. Pagal šio susitarimo suderinto protokolo IV punktą be muito importuojamos prekės, kurių KN kodas 2202 10 00 ir ex22029010 ir kurių kilmės šalis yra Norvegija, yra leidžiamos tik neapmuitinamos kvotos ribose, o viršijus kvotą mokamas muitas.
            
         
               (4)
            
            
               Yra būtina atidaryti šią tarifinę kvotą atitinkamiems nealkoholiniams gėrimams 2006 metams. Remiantis Komisijos pateikta statistika, metinė 2005 metų kvota šiems produktams, atidaryta Komisijos reglamentu (EB) Nr. 2185/2004 (7), buvo išnaudota 2005 m. spalio 31 d. Todėl pagal šio susitarimo suderinto protokolo IV punktą tarifines kvotas 2006 metams reikėtų padidinti 10 %.
            
         
               (5)
            
            
               1993 m. liepos 2 d. Komisijos reglamente (EEB) Nr. 2454/93, išdėstančiame Tarybos reglamento (EEB) Nr. 2913/92, nustatančio Bendrijos muitinės kodeksą, įgyvendinimo nuostatas (8), yra išdėstytas tarifinių kvotų valdymas. Tikslinga numatyti, kad šiuo reglamentu įvedamos tarifinės kvotos būtų administruojamos vadovaujantis šiomis taisyklėmis.
            
         
               (6)
            
            
               Siekiant užtikrinti deramą tarifinės kvotos administravimą veiklos vykdytojų naudai, atleidimas nuo muitų kvotos ribose turėtų būti laikinai taikomas su sąlyga, kad Bendrijos muitinėms būtų pristatytas sertifikatas, kurį išdavė Norvegijos valdžios institucijos.
            
         
               (7)
            
            
               Šiame reglamente numatytos priemonės atitinka Horizontaliųjų klausimų dėl prekybos perdirbtais žemės ūkio produktais, neišvardytais I priede, valdymo komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   1.   2006 m. sausio 1 d.–gruodžio 31 d. I priede nustatytos Bendrijos tarifinės kvotos atidaromos priede išvardytoms prekėms, kurių kilmės šalis Norvegija, jame nurodytomis sąlygomis.
   2.   I priede išdėstytoms abiejų šalių prekėms taikomos kilmės taisyklės yra pateikiamos Europos ekonominės bendrijos ir Norvegijos Karalystės dvišalio laisvosios prekybos susitarimo 3 protokole.
   3.   Atleidimas nuo muitų I priede nustatytos tarifinės kvotos ribose turi būti taikomas su sąlyga, kad Bendrijos muitinėms būtų pristatytas II priede pateiktos formos sertifikatas, kurį Norvegijos institucijos išdavė eksportuotojams viena iš Bendrijos kalbų.
   4.   Importuojant kvotą viršijančius kiekius ar dėl jų nepristačius 3 dalyje nurodyto sertifikato, taikomas 0,047 EUR/l muitas.
   2 straipsnis
   1 straipsnio 1 dalyje nurodytas Bendrijos tarifines kvotas administruoja Komisija, remdamasi Reglamento (EEB) Nr. 2454/93 308a, 308b ir 308c straipsniais.
   3 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   Jis taikomas nuo 2006 m. sausio 1 d.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2005 m. gruodžio 13 d.
      
         
            Komisijos vardu
         
         Günter VERHEUGEN
         
            Pirmininko pavaduotojas
         
      
   
   
      (1)  OL L 318, 1993 12 20, p. 18. Reglamentas su paskutiniais pakeitimais, padarytais Reglamentu (EB) Nr. 2580/2000 (OL L 298, 2000 11 25, p. 5).
   
      (2)  OL L 370, 2004 12 17, p. 70.
   
      (3)  OL L 171, 1973 6 27, p. 1.
   
      (4)  OL L 22, 2002 1 24, p. 37.
   
      (5)  OL L 342, 2004 11 18, p. 30.
   
      (6)  OL L 370, 2004 12 17, p. 72.
   
      (7)  OL L 373, 2004 12 21, p. 10.
   
      (8)  OL L 253, 1993 10 11, p. 1. Reglamentas su paskutiniais pakeitimais, padarytais Reglamentu (EB) Nr. 883/2005 (OL L 148, 2005 6 11, p. 5).
   I PRIEDAS
   Tarifinė kvota, taikoma prekių, kurių kilmės šalis yra Norvegija, importui į Bendriją
   
               Eilės Nr.
            
            
               KN kodas
            
            
               Produkto aprašymas
            
            
               Metinės kvotos apimtis 2006 m.
            
            
               Kvotos ribose taikomas muitas
            
            
               Muitas, taikomas viršijus kvotą
            
         
               09.0709
            
            
               2202 10 00
            
            
               — Vandenys, įskaitant mineralinius ir gazuotuosius vandenis, į kuriuos pridėta cukraus ar kitų saldiklių arba aromatinių medžiagų
            
            
               15,73 mln. litrų
            
            
               Netaikomas
            
            
               0,047 EUR/l
            
         
               ex22029010
            
            
               Kiti nealkoholiniai gėrimai, į kuriuos pridėta cukraus (sacharozės arba invertuotojo cukraus)
            
         II PRIEDAS
   Sertifikatas muitais neapmokestinamo vandens, klasifikuojamo pagal KN kodus 2202 10 00 ir ex22029010, įvežimui į Bendriją